हळदीचे दूध की हळदीचे पाणी पिणे अधिक फायदेशीर

Mahaenews A link to your homepage with your site title as anchor text
मुंबई : आपले आरोग्य तंदुरस्त राहावे यासाठी प्रत्येकजण आपल्या आहारात पौष्टिक सात्विक आहार घेत असतो. त्यासोबतच अनेकजण रोजच्या आहारात हळदीचे दूध पित असतात. लहान मुलांपासून ते वृद्धांपर्यंत सर्वांसाठी हळदीचे दुध फायदेशीर आहे. स्वयंपाकघरात सहज उपलब्ध असलेली हळद ही गुणधर्मांचा खजिना आहे आणि त्यातील कर्क्यूमिन कंपाऊंड अनेक आरोग्य समस्या दूर करण्यास मदत करते. अशातच तुम्ही दूध किंवा पाण्यात वापरत असलेली हळद शुद्ध असणे अत्यंत महत्वाचे आहे. आजकाल बाजारात हळदीमध्ये रंग मिसळले जातात, जे फायदेशीर होण्याऐवजी शरीरासाठी नुकसानकारक ठरू शकते. तर आजच्या लेखात आपण जाणून घेऊयात की हळदीचे दूध की हळदीचे पाणी पिणे अधिक फायदेशीर ठरू शकते.

दूधात किंवा पाण्यात हळद मिक्स करून पिणे फायदेशीर मानले जाते कारण त्यात भरपूर पोषक तत्वे असतात. तथापि या दोन्ही घटकांसह हळद मिक्स करून प्यायल्याने शरीरावर वेगवेगळे परिणाम होतात. रात्री हळदीचे दूध पिणे श्रेयस्कर मानले जाते कारण यामुळे झोपेच्या समस्या निर्माण होत नाही. हेल्थलाइनच्या मते, हळदीमध्ये बायोएक्टिव्ह संयुगे असतात आणि त्यात दाहक-विरोधी गुणधर्म देखील भरपूर असतात. हळदीचे पाणी की हळदीचे दूध कोणते आरोग्यदायी आहे ते जाणून घेऊयात?

हेही वाचा : मनोज जरांगे यांचे मुंबईतील आझाद मैदानात आमरण उपोषण चालू

हळदीचे दूध किंवा पाणी

आरोग्य तज्ञांच्या मते हळदीचे दूध आणि हळदीचे पाणी दोन्ही फायदेशीर आहेत, परंतु त्यांचे तुमच्या शरीरावर होणारे परिणाम वेगळे होत असतात. जर तुम्हाला वजन कमी करायचे असेल किंवा शरीराला विषमुक्त करायचे असेल तर हळद पाण्यासोबत घ्यावी. जेव्हा तुम्ही दुधासोबत हळद घेता तेव्हा ती शरीरात लगेच शोषली जाते कारण जेव्हा ती दुधात मिक्स केल्याने कॅल्शियम प्रदान करते. तसेच रोगप्रतिकारक शक्ती मजबूत होते आणि सर्दी आणि खोकल्यापासूनही आराम मिळतो.

हळद हृदय निरोगी ठेवते

नॅशनल लायब्ररी ऑफ मेडिसिनमध्ये दिलेल्या माहितीनुसार , हळद तुमचे हृदय निरोगी ठेवण्यात महत्त्वाची भूमिका बजावू शकते. हळदीमध्ये कर्क्यूमिन हे सक्रिय संयुग असते आणि असंख्य अभ्यासातून असे दिसून आले आहे की कर्क्यूमिन वृद्धत्व आणि लठ्ठपणाशी संबंधित हृदयरोगाचा धोका कमी करण्यास हातभार लावू शकते.

हळदीचे हे देखील फायदे आहेत

हेल्थलाइनच्या मते हृदयरोगाचा धोका कमी करण्यासोबतच हळदीतील करक्यूमिन संयुग मेंदूच्या पेशींच्या विकासाला चालना देण्यास मदत करते. हळद जळजळ रोखते आणि मुक्त रॅडिकल्सपासून संरक्षण करते. करक्यूमिन सप्लिमेंट्स संधिवात असलेल्या रुग्णांसाठी देखील फायदेशीर मानले जातात, जो सांध्याचा आजार आहे.

हळदीचे पाणी कसे बनवायचे?

तुम्हाला जर शरीरातील विषारी पदार्थ काढून टाकण्यासाठी किंवा वजन कमी करण्यासाठी तुमच्या आहारात हळदीचे पाणी समाविष्ट करायचे असेल, तर सकाळी रिकाम्या पोटी ते घेणे चांगले. कच्च्या हळदीचे तुकडे करून रात्रभर पाण्यात भिजवणे चांगले, किंवा कच्ची हळद किसून पाण्यात घाला, ती पूर्णपणे उकळवा आणि नंतर कोमट पाणी प्या.

हळदीच्या दुधाचे फायदे

हळदीच्या पाण्यात कच्ची हळद घालणे ठीक आहे तसेच हळदीचे दूध पिताना काळजी घेतली पाहिजे. घरी हळद बारीक करून घ्या किंवा एखाद्या प्रतिष्ठित ब्रँडची हळद खरेदी करा. हळदीचे दूध ताण कमी करण्यासाठी, झोप वाढवण्यासाठी आणि हाडे आणि स्नायूंच्या आरोग्यासाठी फायदेशीर ठरू शकते, कारण ते दुधात असलेल्या कॅल्शियम, बी12 आणि व्हिटॅमिन डी सोबत हळदीचे फायदे प्रदान करते. बी12 शरीरातील हिमोग्लोबिन वाढवण्यास मदत करते.

महाईन्यूज-X वर फॉलो करा : महाईन्यूजला instagram वर फॉलो करा